OpenLLM-France/wikimedia huggingface dataset:
# Bernard Makuza

Bernard Makuza (nascut el 30 de setembre de 1961) és un polític de Ruanda que va ser primer ministre de Ruanda del 8 de març de 2000 al 6 d'octubre de 2011. Ha estat president del Senat de Ruanda des del 14 d'octubre de 2014.

## Carrera

És fill d'Anastase Makuza, qui va servir com a ministre durant la presidència de Grégoire Kayibanda.
Va ser membre del Moviment Democràtic Republicà (MDR) abans que el partit es va dissoldre el 14 d'abril de 2003 a causa de la seva història de promoció de la ideologia del genocidi. Makuza va renunciar a la seva pertinença al MDR abans de ser nomenat Primer Ministre. El 2006, durant el seu mandat com a primer ministre, Makuza va manifestar que no militava en cap partit.

## Primer ministre

Makuza va ser l'ambaixador de Ruanda a Burundi i després ambaixador a Alemanya abans de ser nomenat Primer Ministre al març de 2000. El seu nomenament en aquest últim càrrec pel president Pasteur Bizimungu va seguir la dimissió del primer ministre Pierre-Célestin Rwigema, que havia estat molt criticat en la premsa ruandesa i per alguns parlamentaris.
Makuza va romandre al capdavant d'un nou govern nomenat el 8 de març de 2008, que estava format per 21 ministres i sis secretaris d'estat.

## Senat

El 6 d'octubre de 2011, el president Kagame va nomenar Pierre Habumuremyi per substituir Makuza com a primer ministre. Makuza va ser nomenat per al Senat de Ruanda. En el Senat, Makuza va ser vicepresident de Legislació i Supervisió del Govern. Posteriorment, va ser elegit president del Senat, amb 25 de 26 vots a favor i cap candidat opositor, i va jurar el 14 d'octubre de 2014.

## Referències

* ↑ East, Roger; Thomas, Richard J. Profiles of People in Power: The World's Government Leaders. 1st, 2003, p. 437. ISBN 185743126X [Consulta: 4 novembre 2016].
* ↑ Twagilimana, Aimable. Historical Dictionary of Rwanda. 2a edició, 2016, p. 143. ISBN 9781442255906 [Consulta: 4 novembre 2016].
* ↑ Niesen, Peter «Political party bans in Rwanda 1994–2003: three narratives of justification». Democratization, 17, 4, 2010, pàg. 709–729. DOI: 10.1080/13510347.2010.491196 [Consulta: 3 novembre 2016].
* ↑ Musoni, Edwin. «I belong to no political party- Makuza». The New Times, 23-10-2006. Arxivat de l'original el 27 de setembre 2007. [Consulta: 15 abril 2007].
* ↑ «Office of the Prime Minister». Rwanda. Arxivat de l'original el 14 de juny 2007. [Consulta: 15 abril 2007].
* ↑ «New Rwandan prime minister named». [Consulta: 4 novembre 2016].
* ↑ «Remaniement ministériel au Rwanda, Makuza reste Premier ministre» (en francès). AFP, 08-03-2008. Arxivat de l'original el 25 setembre 2012. [Consulta: 22 octubre 2008].
* ↑ «Pierre D Habumuremyi appointed Prime Minister». The New Times, 07-10-2011 [Consulta: 4 novembre 2016].
* ↑ «Makuza elected Senate president». The New Times, 15-10-2014 [Consulta: 4 novembre 2016].
# New Police Story

New Police Story (新警察故事) és una pel·lícula de Hong Kong dirigida per Benny Chan el 2004 i protagonitzada per Jackie Chan, Terence Yin, Daniel Wu, Nicholas Tse, Charlie Yeung, Charlene Choi, Dave Wong, i Andy On.
El popular actor Jackie Chan i les seves arts marcials tornen a la pantalla amb aquesta producció dirigida per l'aficionat als thriller d'acció, Benny Chan. La cinta està plena de trepidants escenes, plenes de salts impossibles i malabarismes, entre les quals destaca una extraordinària i emocionant persecució sobre bicicletes tot terreny. El conegut actor s'envolta d'altres grans actors xinesos com Nicholas Tse), Daniel Wu i Wang Chieh en aquesta història feta a la mida de Jackie Chan. LA pel·lícula ha estat doblada al català.

## Referències

* ↑ New Police Story en català
# Europa del Sud

Europa del Sud o també coneguda com Europa Meridional és la regió meridional del continent europeu. Pot ser definida de diferents maneres: geogràfica, política, climàtica, lingüística i botànica.

## Definició geogràfica

Els països inclosos a l'Europa del Sud son:

### Península Ibèrica

* Andorra
* Gibraltar (Territori Britànic d'Ultramar)
* Portugal (inclou: Madeira i Açores.)
* Espanya (inclou: Illes Canàries, Illes Balears, Ceuta i Melilla.)

### Sud de França

* França (inclou: Còrsega)
* Mònaco

### Península Itàlica

* Itàlia (inclou: Sardenya i Sicília.)
* San Marino
* Ciutat del Vaticà

### Mar Mediterrània

* Xipre
* Malta

### Península Balcànica

* Albània
* Bòsnia i Hercegovina
* Bulgària
* Croàcia
* Grècia (inclou: Illes de l'Egea, Creta i Illes Jòniques.)
* Montenegro
* Macedònia del Nord
* Sèrbia
* Eslovènia
* Turquia
* Kosovo

## Definició política

Segons l'Organització de les Nacions Unides, Europa del Sud és composta de:
* Albània
* Andorra
* Bòsnia i Hercegovina
* Croàcia
* Gibraltar
* Grècia (inclou: Illes de l'Egea, Creta i Illes Jòniques.)
* Itàlia (inclou: Sardenya i Sicília.)
* Macedònia del Nord
* Malta
* Montenegro
* Portugal (inclou: Madeira i Açores.)
* San Marino
* Sèrbia
* Espanya (inclou: Illes Canàries, Illes Balears, Ceuta i Melilla.)
* Ciutat del Vaticà

## Vegeu també

* Europa Occidental
* Europa de l'Est
* Europa Central
# Albert Schwartz

Albert Schwartz (Chicago, 21 de desembre de 1907 - Los Angeles, 7 de desembre de 1986) va ser un nedador estatunidenc que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on va guanyar la medalla de bronze en els 100 metres lliures del programa de natació.

## Referències

* ↑ «Albert Schwartz Olympic Results». sports-reference.com. Arxivat de l'original el 17 d'abril 2020. [Consulta: 12 juny 2019].
# Geoffrey Williamson

Geoffrey Williamson (Sydney, 10 de juliol de 1923 - Ryde, 17 de setembre de 2009) fou un remer australià que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del vuit amb timoner del programa de rem. Quatre anys més tard, als Jocs de Melbourne, quedà eliminat en semifinals en la prova del quatre sense timoner.
En el seu palmarès també destaquen dues medalles als Jocs de l'Imperi Britànic i de la Comunitat de 1954, d'or en el quatre amb timoner i de bronze en el dos sense timoner.

## Referències

* ↑ «Archive of latest news items: September 2009», 05-12-2010. Arxivat de l'original el 2010-12-05. [Consulta: 12 octubre 2021].
* 1 2 «Olympedia – Geoff Williamson». [Consulta: 12 octubre 2021].
* ↑ «Geoffrey Williamson | Commonwealth Games Federation» (en anglès). Arxivat de l'original el 2021-10-27. [Consulta: 12 octubre 2021].
# Pilseners

Pilseners és un grup català de música punk rock i oi! format a Barcelona el 1994 que des dels inicis va definir el seu estil com a «rock per la independència» amb el ferm compromís de difondre la cultura dels Països Catalans i promoure la seva independència.
El 2022 el grup va publicar No hi ha demà amb els quatre integrants originals: Raül (bateria), Dani Prim (baixista), Guifré (guitarra) i Jordi (veu), més un altre guitarrista, Joan, i un segon cantant, Marc.

## Trajectòria

Després del segon disc, Herois del nostre temps, Pilseners va aturar la seva activitat fins al 2012, quan va tornar als escenaris però sense treure noves cançons.
Gairebé deu anys després d'aquell concert de retorn a La Bàscula de Barcelona, la formació va trencar divuit anys de silenci discogràfic amb No hi ha demà, del qual presentaren com avançament dos videolyrics: «Hereus del poder» i «Crucificat». L'àlbum conté 11 nous temes enregistrats a l'EM Estudi de Terrassa per en Xavi Escribano, el bateria The Anti-Patiks, i masteritzats a Guíxols per Santi Garcia d'Ultramarinos Costa Brava. El disseny de l'àlbum és obra de Txarly Brown tot i que les il·lustracions de portada i contraportada són de Mariona Rebull i les fotografies de Carles Viñas.

## Discografia

* Pilseners (Plastic Disc, 1996)
* Acer roent (Plastic Disc, 1999)
* Herois del nostre temps (Bullanga Records, 2004)
* Early works 1995-1997 (2008)
* Live and loud (2020, compartit amb Suburban Rebels)
* No hi ha demà (Kasba Music, 2022)

## Referències

* ↑ «Pilseners reaparecen para un único concierto en Barcelona» (en castellà). ManerasDeVivir.com, 17-09-2012. [Consulta: 20 maig 2013].
* ↑ «Pilseners». botiboti, s.d. [Consulta: 25 juny 2019].
* ↑ Viñas, Carles. Skinheads a Catalunya. Barcelona: Columna edicions, 2004, pàgs. 186-187 (Nou Mil·lenni).
* ↑ González Lezama, Tomás. «Pilseners, “nos gusta la gente que se posiciona”» (en castellà). Ruta 66, 21-12-2022. [Consulta: 21 gener 2024].
* 1 2 «Pilseners - No hi ha demà». Enderrock.cat, 18-11-2022. [Consulta: 3 desembre 2022].
* ↑ «Lyric vídeo de «Crucificat» de Pilseners» (en castellà). Condenadofanzine.com, 20-11-2022. [Consulta: 3 desembre 2022].
# Grzegorz Nowak

Grzegorz Nowak (Luboń, 1 de novembre de 1954) és un remer polonès, ja retirat, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on disputà dues proves del programa de rem. Guanyà la medalla de bronze en la prova del quatre amb timoner, formant equip amb Grzegorz Stellak, Adam Tomasiak, Ryszard Stadniuk i Ryszard Kubiak, mentre en el vuit amb timoner fou novè.
En el seu palmarès també destaca una medalla de bronze al Campionat del Món de rem de 1978, i sis campionats nacionals entre 1978 i 1983.

## Referències

* ↑ «Olympedia – Grzegorz Nowak». [Consulta: 16 juliol 2022].
* ↑ «Grzegorz Nowak – Polski Komitet Olimpijski» (en polonès). [Consulta: 16 juliol 2022].
# György Sarlós

György Sarlós (Budakeszi, 29 de juliol de 1940) és un remer hongarès, ja retirat, que va competir durant les dècades de 1960 i 1970.
El 1960, amb tan sols 20 anys, va disputar els seus primers Jocs Olímpics d'Estiu a Roma, on quedà eliminat en sèries en la cursa del quatre sense timoner del programa de rem. El 1968, als Jocs de Ciutat de Mèxic, guanyà la medalla de plata en la prova del mateixa prova. Formà equip amb Antal Melis, Jozsef Csermely i Zoltán Melis. Quatre anys més tard, als Jocs de Múnic, quedà eliminat en sèries en la prova del dos sense timoner.
En el seu palmarès també destaquen dues medalles de plata al Campionat d'Europa de rem, el 1967 i 1969.

## Referències

* ↑ «Olympedia – György Sarlós». [Consulta: 2 maig 2023].
* ↑ GÁBOR, SZABÓ. «Evezés: 1968-ban elindult a stopper, azóta sehol semmi - NSO» (en hongarès), 15-10-2018. [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
# Hans-Joachim Lück

Hans-Joachim Lück (Stralsund, 22 de juny de 1953) és un remer alemany, ja retirat, que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real, on guanyà la medalla d'or en la prova del vuit amb timoner del programa de rem.
En el seu palmarès també destaca una medalla d'or al Campionat del Món de rem de 1977 en el vuit amb timoner i un campionat nacional, en el vuit amb timoner el mateix 1977. Una vegada retirat va exercir d'entrenador de rem.

## Bibliografia

* Volker Kluge: Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf & Schwarzkopf, Berlin 2000, ISBN 3-89602-348-9.

## Referències

* 1 2 3 «Olympedia – Hans-Joachim Lück». [Consulta: 14 maig 2024].
# Aldo Eminente

Aldo Eminente (Hanoi, 19 d'agost de 1931 - Boulogne-Billancourt, 22 d'agost de 2021) va ser un nedador francès, especialista en estil lliure, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, disputà dues proves del programa de natació. Guanyà la medalla de bronze en els 4x200 metres lliures, formant equip amb Joseph Bernardo, Jean Boiteux i Alexandre Jany, mentre en els 100 metres lliures fou setè. Quatre anys més tard, als Jocs de Melbourne, tornà a disputar dues proves del programa de natació. Destaca la vuitena posició en els 100 metres lliures, mentre en els 4x200 metres lliures quedà eliminat en sèries.
En el seu palmarès també destaca una medalla de plata al Campionat d'Europa de natació de 1950 i tres d'or i una de plata als Jocs del Mediterrani de 1955 i 1959. Guanyà sis campionats nacionals dels 100 metres lliures entre 1953 i 1958, un dels 200 metres lliures i un dels 4x200 metres lliures. El 1953 fou membre de l'equip francès que aconseguí el rècord del món dels 4x100 estils.

## Referències

* ↑ Aldo Eminente a Sports Reference (arxivat)
* ↑ «European Swimming Championships (Men)». [Consulta: 21 juliol 2020].
* ↑ «Mediterranean Games - Swimming». [Consulta: 22 juliol 2020].
* ↑ «Amicale des Internationaux Francais de Natation». [Consulta: 22 juliol 2020].
* ↑ «World Record Progression. 4x100 m Medley Long Course. Men». Arxivat de l'original el 2020-02-03. [Consulta: 22 juliol 2020].
# Heinrich Scheller

Heinrich Scheller (valor desconegut, 3 d'agost de 1929 - San Carlos, 1 de setembre de 1957) fou un remer suís que va competir durant la dècada de 1950. Va morir en un accident d'aviació.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la prova del quatre amb timoner del programa de rem. Formà equip amb Enrico Bianchi, Karl Weidmann, Emile Ess i Walter Leiser.
En el seu palmarès també destaquen tres medalles al Campionat d'Europa de rem, de plata el 1951 i de bronze el 1953 i 1954.

## Referències

* 1 2 «Olympedia – Heini Scheller». [Consulta: 4 octubre 2021].
* ↑ «Rudern – Europameisterschaften (Herren – Vierer m.Stm.)» (en alemany). Sport Komplett. [Consulta: 13 març 2018].
* ↑ «Weltmeisterschaften (Herren - Teil 1)». [Consulta: 4 octubre 2021].
# Henri Jan Wienese

Henri Jan Wienese (Amsterdam, 4 de juny de 1942) és un remer neerlandès, ja retirat, que va competir durant la dècada de 1960.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la competició de scull individual del programa de rem, única medalla d'or aconseguida mai pels Països Baixos en aquesta prova.
En el seu palmarès també destaquen una medalla de plata al Campionat del Món de rem de 1966 i dues medalles de bronze al Campionat d'Europa de rem, el 1965 i 1967.

## Referències

* ↑ «Olympedia – Jan Wienese». [Consulta: 20 agost 2022].
* ↑ «Jan Wienese» (en neerlandès). sport.nl. National Olympic Committee. Arxivat de l'original el 19 May 2007. [Consulta: 20 d’agost 2022].
* ↑ «NOC*NSF - Olympische geschiedenis: Sportportret - De letter W», 19-05-2007. Arxivat de l'original el 2007-05-19. [Consulta: 20 agost 2022].
* ↑ «Rudern – Weltmeisterschaften. Einer – Herren» (en german). Sport-Komplett.de. Arxivat de l'original el 23 June 2015.
* ↑ «Rudern - Europameisterschaften (Herren - Einer)». [Consulta: 20 agost 2022].
# Iaraslava Paulóvitx

Iaraslava Paulóvitx (belarús: Яраслава Паўловіч) (Pinsk, 2 de novembre de 1969) és una remadora belarussa, ja retirada, vencedora d'una medalla olímpica.
El 1996 va prendre part en els Jocs Olímpics d'Estiu d'Atlanta, on va guanyar la medalla de bronze en la prova del vuit amb timoner del programa de rem. En el seu palmarès també destaquen dues medalles de plata al Campionat d'Europa de rem, el 2009 i 2011.

## Referències

* ↑ «Olympedia – Yaraslava Paulovich». [Consulta: 17 agost 2023].
* ↑ «World Rowing - Yaraslava PAULOVICH» (en anglès). [Consulta: 17 agost 2023].
# Jan Švéda

Jan Švéda (Břeclav, 5 de novembre de 1931 - valor desconegut, 14 de desembre de 2007) fou un remer txec que va competir sota bandera de Txecoslovàquia durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on disputà la prova del vuit amb timoner del programa de rem. Quatre anys més tard, als Jocs de Roma, guanyà la medalla de bronze en la mateixa prova.
En el seu palmarès també destaquen tres medalles al Campionat d'Europa de rem, una d'or, una de plata i una de bronze, sempre en el vuit amb timoner, entre les edicions del 1956 i 1959.

## Referències

* ↑ «Olympedia – Jan Švéda». [Consulta: 29 abril 2023].
* ↑ «Weltmeisterschaften (Herren - Teil 1)». [Consulta: 29 abril 2023].
# Joachim Ehrig

Joachim Ehrig (Heidelberg, 21 de febrer de 1947) és un remer alemany, ja retirat, que va competir sota bandera de la República Federal Alemanya durant les dècades de 1960 i 1970.
El 1972 va prendre part en els Jocs Olímpics d'Estiu de Múnic, on guanyà la medalla de bronze en la prova del quatre sense timoner del programa de rem. Formà equip amb Peter Funnekötter, Franz Held i Wolfgang Plottke.
En el seu palmarès també destaca una medalla de plata al Campionat del Món de rem de 1970 i una de bronze al Campionat d'Europa de rem. A nivell nacional guanyà tres campionats de la República Federal Alemanya.
Una vegada retirat va exercir d'entrenador de rem.

## Referències

* 1 2 3 «Olympedia – Joachim Ehrig». [Consulta: 3 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «Weltmeisterschaften (Herren - Teil 1)». [Consulta: 2 maig 2023].
* ↑ «World Rowing - Joachim EHRIG» (en anglès). Arxivat de l'original el 2023-05-17. [Consulta: 3 maig 2023].
# John Russell (remer)

John Russell (Londres, 3 d'agost de 1935 - 21 de gener de 2019) fou un remer anglès que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on quedà eliminat en sèries en la prova del quatre amb timoner del programa de rem. Quatre anys més tard, als Jocs de Tòquio, guanyà la medalla de plata en la prova del quatre sense timoner. Formà equip amb Hugh Wardell-Yerburgh, William Barry i John James.
En el seu palmarès també destaquen dues medalles de bronze als Jocs de la Commonwealth de 1962.

## Referències

* ↑ «London Rowing Club – The Tideway's Home of Successful Sculling and Rowing» (en anglès britànic). [Consulta: 4 maig 2023].
* 1 2 «Olympedia – John M. Russell». [Consulta: 4 maig 2023].
# Alexandre Gemignani

Alexandre Gemignani (São Paulo, 26 de juny de 1925 - São Paulo, 8 de març de 1998) fou un jugador de bàsquet brasiler que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de bronze en la competició de bàsquet. El 1949 guanyà la medalla de plata al Campionat sud-americà de bàsquet.

## Referències

* ↑ «Alexandre Gemignani Olympic Results». sports-reference.com. Arxivat de l'original el 17 d'abril 2020. [Consulta: 25 abril 2019].
* ↑ «Alexandre Gemignani». cbb.com.br. Confederação Brasileira de Basketball. Arxivat de l'original el 3 de març 2016. [Consulta: 25 abril 2019].
# Karel Neffe

Karel Neffe (Praga, 6 de juliol de 1948 - Praga, 13 de febrer de 2020) fou un remer txec, que va competir sota bandera txecoslovaca durant les dècades de 1970 i 1980. Era el pare del també remer Karel Neffe.
El 1972 va prendre part en els Jocs Olímpics d'Estiu de Múnic, on guanyà la medalla de bronze en la prova del quatre amb timoner del programa de rem. Formà equip amb Otakar Mareček, Vladimír János, František Provazník i Vladimír Petříček. Quatre anys més tard, als Jocs de Mont-real, fou quart en la prova del quatre amb timoner. Aquesta mateixa posició aconseguí als Jocs de Moscou de 1980, però en la prova del vuit amb timoner.
En el seu palmarès també destaquen tres medalles al Campionat del Món de rem, dues de plata, el 1978 i 1982, i una de bronze, el 1977. Al Campionat d'Europa de rem guanyà una medalla de bronze el 1973.

## Referències

* ↑ «Poslední rozloučení s Karlem Neffem st. proběhne v pondělí 24. února 2020 | Novinky | Domů | Český veslařský svaz (ČVS)». [Consulta: 11 juny 2022].
* 1 2 «Olympedia – Karel Neffe». [Consulta: 11 juny 2022].
* 1 2 «Rudern - Weltmeisterschaften. Zweier mit Steuermann - Herren». [Consulta: 11 juny 2022].
* ↑ «Rudern - Weltmeisterschaften. Vierer mit Steuermann - Herren». [Consulta: 11 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 10 juny 2022].
# Alf Petersson

Alf Petersson (Helsingborg, 2 de febrer de 1933 - 29 de març de 2024) és un atleta suec, ja retirat, especialista en curses de velocitat, que va competir durant les dècades de 1950 i 1960. Va començar la seva carrera esportiva com a saltador de llargada, per posteriorment centrar-se en els 400 metres.
El 1960 va prendre part en els Jocs Olímpics de Roma, on disputà dues proves del programa d'atletisme. En ambdues proves quedà eliminat en sèries.
En el seu palmarès destaca una medalla de bronze en els 4x400 metres del Campionat d'Europa d'atletisme de 1958, formant equip amb Nils Holmberg, Hans Lindgren i Lennart Johnsson. Va ser campió suec dels 400 metres el 1955, 1957, 1958 i 1960.
Va millorar el rècord nacional dels 400 metres el 1958 amb un temps de 47.0". També va millorar en dues ocasions el rècord nacional dels 4x400 metres.

## Millors marques

* 100 metres. 11.0"
* 200 metres. 22.0"
* 400 metres. 47.0" (1958)
* 800 metres. 1'50.6"
* Salt de llargada. 7,31 metres

## Referències

* 1 2 Alf Petersson a Sports Reference (arxivat)
* ↑ «Berlin 2018 Statistics Handbook». european-athletics.org [Consulta: 20 juny 2020].
* 1 2 «Stora Grabbar». [Consulta: 10 febrer 2021].
* ↑ Waśko, Janusz (1953-). Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 32 i 208. ISBN 978-83-62033-30-0.
# Karl Weidmann

Karl Weidmann (valor desconegut, 4 de juliol de 1931) és un remer suís, ja retirat, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la prova del quatre amb timoner del programa de rem. Formà equip amb Enrico Bianchi, Heinrich Scheller, Emile Ess i Walter Leiser.
En el seu palmarès també destaquen tres medalles al Campionat d'Europa de rem, de plata el 1951 i de bronze el 1953 i 1954.

## Referències

* ↑ «Olympedia – Karl Weidmann». [Consulta: 4 octubre 2021].
* ↑ «Rudern – Europameisterschaften (Herren – Vierer m.Stm.)» (en alemany). Sport Komplett. [Consulta: 13 març 2018].
* ↑ «Weltmeisterschaften (Herren - Teil 1)». [Consulta: 4 octubre 2021].
# Katrin Rutschow-Stomporowski

Katrin Rutschow-Stomporowski (Waren, 2 d'abril de 1975) és una remadora alemanya, ja retirada, que va competir durant les dècades de 1990 i 2000. Es casà amb el també remer Bernhard Stomporowski.
El 1996 va prendre part en els Jocs Olímpics d'Estiu d'Atlanta on va guanyar la medalla d'or en la prova del quàdruple scull del programa de rem. Formà equip amb Jana Sorgers, Kerstin Koppen i Kathrin Boron. Quatre anys més tard, als Jocs de Sydney, guanyà la medalla de bronze en la prova de scull individual. Als Jocs d'Atenes del 2004 guanyà la medalla d'or en la prova de scull individual.
En el seu palmarès també destaquen set medalles al Campionat del món de rem, tres d'or, tres de plata i una de bronze, entre les edicions de 1994 i el 2003. A nivell nacional guanyà set campionats consecutius de scull individual entre el 1998 i el 2004, quatre del quàdruple scull (1994 a 1996 i 1999) i un del doble scull (1997).

## Referències

* ↑ «Olympedia – Katrin Rutschow-Stomporowski». [Consulta: 16 agost 2023].
# Kerstin Müller

Kerstin Müller (Halle, 7 de juny de 1969) és una remadora alemanya, ja retirada, que va competir durant la dècada de 1990.
El 1992 va prendre part en els Jocs Olímpics d'Estiu de Barcelona, on va guanyar la medalla d'or en la prova del quàdruple scull del programa de rem. Va formar equip amb Birgit Peter, Birgit Peter i Kristina Mundt.
En el seu palmarès també destaca una medalla de plata al Campionat del món de rem de 1993 i els campionats alemanys de 1992 i 1993.

## Referències

* 1 2 «Olympedia – Kerstin Muller». [Consulta: 17 agost 2023].
* ↑ «World Rowing - Kerstin MUELLER» (en anglès). [Consulta: 17 agost 2023].